rejauldu/bengali-wikipedia huggingface dataset:
থাম্ব|নৈনাটিভু নাগাপুসানী আম্মান মন্দির নাইনাতিভু নাগাপুসানী আম্মান মন্দির বা নয়নাদ্বীপ নাগভূষণী মাতৃকামন্দির শ্রীলঙ্কার উত্তর প্রান্ত অবস্থিত জাফনা শহরের নিকটবর্তী নয়নাতিভু গ্রামের একটি হিন্দু মন্দির ৷ স্থানীয় তামিল ভাষায় এটি নাইনাতিভু নাগাপুসানী আম্মান মন্দির নামে পরিচিত ৷ এটি হিন্দু তন্ত্রসাধনার ৫১ শক্তিপীঠের মধ্যে অন্যতম ও অবস্থানে দক্ষিণতম ৷ বেনীমাধব শীলের ফুল পঞ্জিকা  ইতিহাস এখানে দেবী সতীর গোড়ালি বা ডান পায়ের নুপুর পড়েছিল । শক্তি আরাধনায় এই শক্তিপীঠকে  গুরুত্ব দেওয়া হয়েছে। বিখ্যাত তামিল মহাকাব্য শিলাপথিকরমেও এই তীর্থের উল্লেখ করা হয়েছে । যেখানে দক্ষযজ্ঞে সতীর দেহত্যাগ এবং শক্তিপীঠ সৃষ্টির কথা বলা হয়েছে। শাস্ত্র অনুসারে এখানে দেবী ইন্দ্রাক্ষী ও ভৈরব রাক্ষসেশ্বর।  দেবীর মূর্তি  ইন্দ্রের দ্বারা প্রতিষ্ঠাপিত ও পূজিত  হয়েছিল । ভগবান রাম এবং  রাবণ দেবীকে পূজা করেছেন। মহাভারত অনুসারে নাগগণ এবং গরুড়  এই দেবীকে পূজা করার পর তাদের দীর্ঘদিনের বিরোধের সমাধান হয়।  ষোড়শ শতাব্দীতে পর্তুগীজ শাসকরা খৃস্টানধর্ম প্রচারের উদ্দ্যেশে শ্রীলঙ্কা ও দক্ষিণ ভারতের অন্যান্য হিন্দু মন্দিরের মত এটিও ভেঙ্গে দেন ৷ পরে এটিকে আবার নির্মাণ করা হয় ৷লোনলি প্ল্যানেটঃ শ্রীলঙ্কা  আইকনোগ্রাফি  লঙ্কেশ্বরী দেবী শঙ্করী ত্বং চতুর্ভুজা । কৈকষীনন্দনইষ্টা বরদাভয়পাণিনী । উর্ধ্বে অঙ্কুশহস্তভ্যা বামে নাগপাশঞ্চ তথা । হেমাঙ্গদেহকান্তা বিশালস্তনযুগলশোভিতা । প্রচণ্ডেদৈত্যদলনীরাবণইষ্টা মহেশ্বরী । জানকিরূপেণ ত্বং হি দশাননমর্দিনী।।  অর্থ :- ইনি লঙ্কার দেবী চার-বাহুযুক্ত দেবী শঙ্করী। তিনি রামের প্রিয় এবং বরাভয় ধারিণী । তিনি উপরে তার হাতে একটি অঙ্কুশ এবং বাম হাতে একটি সাপের দড়ি ধরেছিলেন। তিনি একটি সোনালী শরীর এবং বৃহৎ স্তন একটি জোড়া সঙ্গে সুন্দর ছিল. দেবী মহেশ্বরী । জানকী রূপে তুমি দশ মুখের বিনাশকারী।  পূজা মন্দিরে প্রায় ১৫ জন পুরোহিত আছেন যারা দৈনিক পূজা করেন। তামিলকম অন্যান্য সব শিব মন্দিরের মতো পুরোহিতরা ব্রাহ্মণ বর্ণের শৈবায়েত আদিশৈব সম্প্রদায়ের অন্তর্ভুক্ত। পুরোহিতরা মন্দিরের উত্তর-পূর্ব এলাকায় থাকেন। মন্দিরে প্রতিদিন ছয়বার পুজোর সময়সূচী রয়েছে । প্রত্যেকবার চারটি আচার রয়েছে । যেমন- অভিষেক (পবিত্র স্নান), অলঙ্গারাম (সাজানো), নৈবেদ্যম ( নৈবেদ্য দান) এবং  শ্রী নাগাপুশানি (ভুবনেশ্বরী) আম্মান এবং দেবীর ভৈরব শ্রীনয়ীনর স্বা‌মী  উভয়ের জন্য দীপা আরদানাই (প্রদীপ জ্বালানো) হয়। পূজার সময় নাদশ্বরম (পাইপ যন্ত্র) এবং টাভিল (পারকিউশন যন্ত্র) সহ সঙ্গীতের মাধ্যমে পুরোহিতদের দ্বারা বেদের ধর্মীয় নির্দেশাবলী  মেনে  পূজা করা হয় এবং মন্দিরে উপাসকরা দেবদেবীকে প্রণাম করে । মন্দিরের রাস্তা একটি বিশাল মণ্ডল (পবিত্র বৃত্তের প্যাটার্ন) গঠন করে যার পবিত্র বৈশিষ্ট্য ঘড়ির কাঁটার মত ডানদিকে কেন্দ্রীয় মন্দির  প্রদক্ষিণকালে সক্রিয় হয় ।  উৎসব মন্দিরের সবচেয়ে গুরুত্বপূর্ণ উৎসব হল ১-দিন ব্যাপী মহোস্তবম (তিরুভিঝা) যা তামিল আনি মাসে (জুন/জুলাই) পালিত হয়। এই সময়ের মধ্যে, স্বর্ণ রথোলসভম ("মাঞ্জা তিরুভিঝা" বা স্বর্ণরথ উৎসব), রথলসভম ("থের তিরুভিঝা" বা রথ উৎসব) এবং পুংগানাম ("থেপা থিরুভিঝা" বা ভাসমান উৎসব) প্রভৃতি। প্রধান হিন্দু উৎসব যেমন নবরাত্রি এবং শিবরাত্রিতে এখানে হাজার হাজার ভক্ত আসে । তামিলকমের অধিকাংশ শক্তি মন্দিরের মতো, তামিল মাস আদি (জুলাই -আগস্ট) এবং থাই (জানুয়ারি -ফেব্রুয়ারি) এর শুক্রবার এই মন্দিরে বিশেষ পূজা হয় । আদি পুরাম, যেদিন পার্বতী বয়সন্ধিকালে পৌঁছান সেদিন তিনি তার সমস্ত ভক্তদের মা হয়েছিলেন বলে এই মন্দিরে সেদিন প্রচুর ভক্ত আসে।  তথ্যসূত্র   বিষয়শ্রেণী:হিন্দুধর্ম বিষয়শ্রেণী:শ্রীলঙ্কার হিন্দু মন্দির বিষয়শ্রেণী:শক্তিপীঠ বিষয়শ্রেণী:জাফনা জেলার হিন্দু মন্দির
চান্দিনা আল-আমিন ইসলামিয়া কামিল মাদ্রাসা কুমিল্লা জেলার চান্দিনা উপজেলায় অবস্থিত একটি আলিয়া মাদ্রাসা ও দ্বীনী শিক্ষাপ্রতিষ্ঠান। এটা ইসলামি শিক্ষার জন্য একটি উচ্চ শিক্ষাপ্রতিষ্ঠান, যা ইসলামি আরবি বিশ্ববিদ্যালয় অধিভুক্ত। এছাড়াও দাখিল ও আলিম শ্রেণীর জন্য মাদ্রাসাটি বাংলাদেশ মাদ্রাসা শিক্ষাবোর্ড ঢাকার অন্তর্ভুক্ত। মাদ্রাসাটি ১৯৮৪ সালে প্রতিষ্ঠা লাভ করেছে, বর্তমানে মাদ্রাসাটি কুমিল্লা জেলার অন্যতম প্রধান ইসলামি শিক্ষাপ্রতিষ্ঠান।   অবস্থান  মাদ্রাসাটি কুমিল্লা জেলার চান্দিনা উপজেলা সদরে অবস্থিত। ঢাকা- চট্টগ্রাম বিশ্বরোডের চান্দিনা অংশের দক্ষিণ পাশে এটি অবস্থিত। মাদ্রাসাটির দক্ষিণ পাশে রয়েছে ঢাকা-চট্টগ্রাম ট্রাংক রোড। এর পশ্চিম পাশে অবস্থিত তাযকিয়াতুল উম্মাহ দাওরায়ে হাদিস মহিলা মাদ্রাসা ও মাদ্রাসা দারুর রাশাদ চান্দিনা।   ইতিহাস  ১৯৮৪ সালের ০৬ ফেব্রুয়ারি মাদ্রাসাটি স্থাপিত হয়। তৎসময়ে অত্র এলাকায় ধর্রীয় শিক্ষার কোন প্রতিষ্ঠান না থাকায় বিশিষ্ট্য ধর্মানুরাগী ব্যক্তি মনিরুজ্জামান প্রথম মাদ্রাসাটি প্রতিষ্ঠা করেন। যার নাম মাদ্রাসা গেইটে প্রতিষ্ঠাতা হিসাবে লেখা রয়েছে। মাদ্রাসাটি যখন প্রতিষ্ঠিত হয় তখন এবতেদায়ী থেকে দাখিল পর্যন্ত লেখাপড়া হতো। লেখাপড়ার মান সন্তোষজনক হওয়ায় ধাপে ধাপে মাদ্রাসাটি কামিল পর্যন্ত সরকারের অনুমতি পায়। ২০০৬ সালে ফাজিল শ্রেণী ইসলামী বিশ্ববিদ্যালয়, বাংলাদেশের অধিভুক্তি লাভ করে, এবং ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধীনে স্থানান্তরিত হয়।   বর্ণনা  অত্র মাদ্রাসাটির মোট সম্পতির পরিমাণ ২.০০কাঠা। এর মধ্যে ০.২৭ কাটা জায়গার উপর মাদ্রাসার ২টি তিনতলা ভবণ একাডেমিক ভবন রয়েছে। আর ০.৫০কাঠা জায়গায় রয়েছে ছাত্র/ছাত্রীদের জন্য খেলাধুলার মাঠ। মাদ্রাসার দক্ষিণ পাশে রয়েছে একটি বড় আকারের জামে মসজিদ। মসজিদের সাথে রয়েছে মাদ্রাসার দক্ষিণ পাশের গেট। উত্তর পাশে রয়েছে মাদ্রাসার দ্বীতিয় গেইট। মাদ্রাসার একাডেমিক ভবণ গুলো একটি পূর্ব ও পশ্চিমে লম্বা। যার সম্মুখ হলো দক্ষিণ দিক। অপর ভবণটি উত্তর ও দক্ষিণে লম্বা। যার সম্মুখ হচ্ছি পূর্বমূখী। মাদ্রাসা মাঠের দক্ষিণ পাশে রয়েছে মসজিদের একটি অজুখানা ও একটি ছোট আকারের পুকুর। মাদ্রাসার দক্ষিণ পাশের গেইটের দক্ষিণ হলো চান্দিনা বাজার।   শিক্ষক-শিক্ষার্থী  মাদ্রাসার ছাত্র/ছাত্রীদের পাঠদানের জন্য রয়েছে একঝাক দক্ষ শিক্ষক মন্ডলী। তারা কঠোর পরিশ্রমী। নিজেদের সন্তানের মতো করে ছাত্র/ছাত্রীদের পাঠদান করান। মাদ্রাসার ছাত্র/ ছাত্রীদের শিক্ষকগনের সাথে রয়েছে সুসম্পর্ক। যার জন্য অত্র প্রতিষ্ঠানের লেখাপড়ার মান ভালো। প্রতি বছরের বোর্ডের সব পরীক্ষায় তাদের ফলাফল সন্তোষজনক।   তথ্যসূত্র   বিষয়শ্রেণী:কুমিল্লা জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:চান্দিনা উপজেলা
জাতীয় ফুটবল লিগ হলো বাংলাদেশে প্রিমিয়ার আধা পেশাদারী  ফুটবল লিগ। ২০০০ সালে এটি বাংলাদেশের ফুটবল লিগ হিসেবে প্রতিষ্ঠিত হয়।  ২০০০ থেকে ২০০৬ সাল পর্যন্ত, জাতীয় ফুটবল লিগে বিভিন্ন জেলার (চট্টগ্রাম, রাজশাহী, বরিশাল এবং সিলেট) ক্লাব চ্যাম্পিয়নরা প্রতিদ্বন্দ্বিতা করেছিল, পাশাপাশি তৎকালীন দেশের প্রিমিয়ার বিভাগের শীর্ষ তিনটি সমাপ্তি দল ছিল, ঢাকা প্রিমিয়ার ডিভিশন লিগ (ঢাকা লিগ)।  ২০০৬ সালে, ঢাকা প্রিমিয়ার ডিভিশন লিগকে দেশের প্রথম পেশাদার শীর্ষ-স্তরের জাতীয় লিগ, বাংলাদেশ প্রিমিয়ার লিগ দ্বারা প্রতিস্থাপিত করা হয়।  ইতিহাস  ২০০০ সালে, বাংলাদেশ ফুটবল ফেডারেশন জাতীয় ফুটবল লিগ (এনএফএল) প্রতিষ্ঠা করে, যেটি তৎকালীন দেশের শীর্ষ-স্তরের লিগ, ঢাকা প্রিমিয়ার ডিভিশন লিগ (ঢাকা লিগ) এর পাশাপাশি খেলা হত। বিভিন্ন জেলা চ্যাম্পিয়নদের জন্য একটি ভাল প্ল্যাটফর্ম পাওয়ার জন্য লিগটি চালু করা হয়েছিল, কারণ শীর্ষ-স্তরের লিগে শুধুমাত্র ঢাকার ক্লাবগুলি উপস্থিত ছিল।  লিগে ঢাকা প্রিমিয়ার ডিভিশন লিগের প্রতিটি মৌসুমের শীর্ষ ৩টি শেষ দল, চট্টগ্রাম, রাজশাহী এর জেলা লিগের চ্যাম্পিয়ন এবং সিলেট ও ​​বরিশাল এর চ্যাম্পিয়নদের মধ্যে প্লে-অফের বিজয়ীদের অন্তর্ভুক্ত ছিল। ২০০৩ মৌসুম থেকে, জাতীয় লিগের বিজয়ীদের ঢাকা প্রিমিয়ার ডিভিশন লিগের চ্যাম্পিয়নদের পরিবর্তে এএফসি কাপের গ্রুপ পর্বে স্থান দেওয়া হয়েছিল।  ২০০৫ থেকে ২০০৭ পর্যন্ত, ঢাকা প্রিমিয়ার ডিভিশন লিগ অনুষ্ঠিত হয়নি, যার অর্থ হল জাতীয় ফুটবল লিগই একমাত্র কার্যকরী প্রতিযোগিতা যেখানে দেশের শীর্ষস্থানীয় ক্লাবগুলি অংশগ্রহণ করত, ঘরোয়া কাপ প্রতিযোগিতা বাদ দিয়ে।  ২০০৭ সালে, বাংলাদেশ প্রিমিয়ার লিগ দেশের শীর্ষ স্তর হিসেবে ঢাকা প্রিমিয়ার ডিভিশন লিগকে প্রতিস্থাপন করে। এটি একটি জাতীয় পর্যায়ের প্রতিদ্বন্দ্বিতায় বাংলাদেশের প্রথম পেশাদার ফুটবল লিগের সূচনা করে, যার অর্থ হল একটি জাতীয় ফুটবল লিগের আর প্রয়োজন হবে না।   বিজ্ঞাপনী উদ্যোক্তা  ২০০১-২০০৫ পর্যন্ত এই প্রতিযোগিতার বিজ্ঞাপনী উদ্যোক্তা ছিলো নিটোল-টাটা গ্রুপ ছিল। তাদের সহায়তার কারণে, প্রতিযোগিতাটি নিটল-টাটা জাতীয় ফুটবল লিগ নামে পরিচিত ছিল।   বিজয়ী  যেসব খেলায় বিজয়ী-    মৌসুম  বিজয়ী  ২০০০  ঢাকা আবাহনী  ২০০১-০২  মোহামেডান ২০০৩  মুক্তিযোদ্ধা সংসদ  ২০০৪  ব্রাদার্স ইউনিয়ন  ২০০৫-০৬  মোহামেডান   ক্লাবভিত্তিক পরিসংখ্যান   দল  বিজয়ী  মোহামেডান  ২  ঢাকা আবাহনী  ১  মুক্তিযোদ্ধা  ১  ব্রাদার্স ইউনিয়ন  ১   আরও দেখুন  জাতীয় ফুটবল চ্যাম্পিয়নশিপ (বাংলাদেশ)   তথ্যসূত্র   বিষয়শ্রেণী:বাংলাদেশের ফুটবল লিগ বিষয়শ্রেণী:জাতীয় ফুটবল লিগ (বাংলাদেশ) বিষয়শ্রেণী:বাংলাদেশের ফুটবল কাপ প্রতিযোগিতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৪৪, ৫ ফেব্রুয়ারি ২০২৫ (ইউটিসি) :ক্লোয়ি   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য পুরস্কার ও পাননি। নাহিয়ানআলাপ ২৩:৫৯, ২৪ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিকেল(II) আয়োডাইড একটি অজৈব যৌগ যার রাসায়নিক সংকেত NiI2। এটি নিকেল এবং আয়োডিনের একটি যৌগ।   প্রস্তুতি  সোডিয়াম আয়োডাইডের সঙ্গে নিকেল(II) ক্লোরাইডের বিক্রিয়া করে নিকেল (II) আয়োডাইড প্রস্তুত করা হয়। এছাড়া আরো অনেক প্রক্রিয়া কয়েছে।   ধর্ম  অনার্দ্র নিকেল(II) আয়োডাইড কালো রঙের কঠিন পদার্থ। তবে সোদক কঠিন নিকেল(II) আয়োডাইডে ছয় অণু জল থাকে। তখন এর রঙ হয় নীলাভ-সবুজ। অনার্দ্র অবস্থায় জলের থেকে প্রায় ৫.৪ গুণ ভারী। এর ঘনত্ব ৫.৩৮৪ গ্রাম/সিসি। নিকেল(II) আয়োডাইডের পরাচৌম্বকত্ব ধর্ম রয়েছে। এটি জলে সহজেই দ্রবীভূত হয়ে নীলাভ-সবুজ রঙের জটিল লবণের জলীয় দ্রবণ তৈরি করে। এই জটিল লবণের জলীয় দ্রবণ থেকে  [Ni(H2O)6]I2 কে স্ফটিক আকারে আলাদা করা হয়। এই নীলাভ-সবুজ রঙটি সোদক নিকেল আয়োডাইড যৌগের বৈশিষ্ট্য।   ব্যবহার  অনুঘটক হিসাবে নিকেল আয়োডাইডের ব্যবহার দেখা যায়। কার্বনাইলেশন বিক্রিয়ায় অনুঘটক হিসাবে NiI2 কিছু শিল্পে ব্যবহার করা হয়।W. Bertleff, M. Roeper, X. Sava, "Carbonylation" in Ullmann’s Encyclopedia of Industrial Chemistry, Wiley-VCH: Weinheim, 2003. .  তথ্যসূত্র  বিষয়শ্রেণী:অজৈব যৌগ বিষয়শ্রেণী:আয়োডাইড বিষয়শ্রেণী:ধাতব হ্যালাইড বিষয়শ্রেণী:নিকেল যৌগ
এস্থার লিচ (১৮০৯ - নভেম্বর ১৮৪৩) ছিলেন একজন ঔপনিবেশিক-ভারতীয় ইংরেজ মঞ্চ অভিনেত্রী এবং ভারতে সক্রিয় থিয়েটার পরিচালক। তিনি ভারতের থিয়েটার ইতিহাসের একজন গুরুত্বপূর্ণ ব্যক্তিত্ব ছিলেন, তিনি কলকাতা শহরের প্রথম পেশাদার ইংরেজি থিয়েটারগুলির মধ্যে একটি সানস সুচি থিয়েটার (১৮৩৯-৪৯) প্রতিষ্ঠা ও পরিচালনা করেছিলেন এবং তাকে কলকাতা মঞ্চের নেতৃস্থানীয় মহিলা হিসাবে বিবেচনা করা হয়েছিল। Shaw, Dennis. "Esther Leach, The Mrs. Siddons of Bengal"‘, Educational Theatre Journal, X, 304-310 সেই সময় তাকে ভারতীয় সারাহ সিডন্স হিসাবে উল্লেখ করা হয়েছিল।    জীবন  এস্থার লিচ ছিলেন এক ব্রিটিশ সৈন্যের কন্যা, একজন "মিস্টার ফ্ল্যাটম্যান", যিনি মীরাটে নিযুক্ত ছিলেন। তিনি নন-কমিশনড অফিসার জন লিচকে বিয়ে করেন এবং অভিনেত্রীর মা হন "মিসেস অ্যান্ডারসন"।  এস্থার লিচকে বেরহামপুরের রেজিমেন্টাল শিক্ষাবিদ দ্বারা শিক্ষামূলক প্রশিক্ষণ দেওয়া হয়েছিল। তিনি সেনাবাহিনীর জন্য প্রদত্ত অপেশাদার থিয়েটারে অভিনয় করেতেন এবং অভিনয়ের জন্য প্রচুর মনোযোগ আকর্ষণ এবং জনপ্রিয়তা অর্জন করেছিলেন। অফিসাররা তাকে শেক্সপিয়ারের কাজ উপস্থাপন করেন। তিনি ভারতের প্রথম পেশাদার অভিনেত্রী ছিলেন বলে যুক্তি দেওয়া যেতে পারে।  তিনি কলকাতা থিয়েটার এবং কলকাতার দম দম থিয়েটারে সক্রিয় ছিলেন এবং ১৮২২ সালে দম দম থিয়েটারের ব্যবস্থাপক পরিচালক ছিলেন। ১৮২৫ এবং ১৮৩৮ সালের মধ্যে, তিনি চৌরঙ্গী থিয়েটারের নেতৃস্থানীয় মহিলা এবং তারকা ছিলেন। P. Guha-Thakurta, Bengali Drama: Its Origin and Development চৌরঙ্গী থিয়েটারে তার কর্মজীবন থিয়েটারের স্বর্ণযুগের সমান্তরালে সংঘটিত হয়েছিল এবং এর সাফল্যের জন্য তাকে আংশিকভাবে দায়ী করা হয়েছে। তিনি ১৯৩৮ সালে ইংল্যান্ডের উদ্দেশ্যে ভারত ত্যাগ করেন।  তিনি ১৮৩৯ সালে ফিরে আসেন, এরপর ধ্বংস হয়ে যাওয়া চৌরঙ্গী থিয়েটার তিনি সানস সুচি থিয়েটার প্রতিষ্ঠা করেন। তিনি শিল্প বিশেষজ্ঞ মিঃ স্টকেলারের সহযোগিতায় এবং কলকাতার অভিজাতদের সমর্থনে থিয়েটারটি প্রতিষ্ঠা করেন, যারা চৌরঙ্গী থিয়েটারের পরিবর্তে একটি থিয়েটারের প্রয়োজনীয়তা অনুভব করেছিলেন এবং ১৮৩৯ সালের আগস্ট মাসে একটি অস্থায়ী ভবনে সানস সুচি থিয়েটারের উদ্বোধন করা হয়েছিল, এবং ৮ মার্চ ১৮৪১ সালে নিজস্ব ভবন উদ্বোধন করেন। এটি ৪০০ জনের ধারনক্ষমতা সম্পন্ন একটি মার্জিত ছোট থিয়েটার হিসাবে বর্ণনা করা হয়েছিল। তিনি তার থিয়েটারে অসাধারণভাবে সফল হয়েছিলেন এবং কলকাতায় ব্রিটিশদের পাশাপাশি ভারতীয় দর্শকদেরও আকৃষ্ট করেছিলেন।  ১৮৪৩ সালের ২ নভেম্বর, সানস সুসিতে অভিনয়ের সময় তার পোশাকে আগুন ধরে যায়। তিনি গুরুতরভাবে জখম হন, এবং কয়েক দিন পরেই মারা যান। তার মৃত্যুশয্যায়, তিনি থিয়েটারের মালিকানা তার সহকর্মী নিনা ব্যাক্সটারের কাছে হস্তান্তর করেন।   তথ্যসূত্র    বহিঃসংযোগ   থিয়েটার হিস্ট্রি অ্যান্ড হিস্টোরিওগ্রাফি: এথিক্স, এভিডেন্স অ্যান্ড ট্রুথ  ভারতীয় জীবনী অভিধান  বিষয়শ্রেণী:১৮৪৩-এ মৃত্যু বিষয়শ্রেণী:১৮০৯-এ জন্ম বিষয়শ্রেণী:১৯শ শতাব্দীর ব্রিটিশ অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:১৯শ শতাব্দীর ইংরেজ ব্যবসায়ী বিষয়শ্রেণী:মীরাটের ব্যক্তি বিষয়শ্রেণী:১৯শ শতাব্দীর ইংরেজ ব্যবসায়ী নারী বিষয়শ্রেণী:ব্রিটিশ ভারতের অভিনেত্রী বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:১৯শ শতাব্দীর ইংরেজ নারী ব্যবসায়ী
জিয়ানগর ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৮১।   ইতিহাস  আনুমানিক ১০৫০ সালের দিকে এখানে ছোট একটা বসতি গড়ে ওঠে, তারপরে পালা বদল হতে হতে ১৭৮০ শতকের দিকে যাতায়াত সেবার জন্য রাস্তা কাটা হয় দুপচাচিঁয়া-আক্কেলপুর পর্যন্ত, স্থানীয় জমিদাররা খাজনা আদায়ের জন্য এখানে একটা দেওঘর স্থাপন করেন, ইংরেজদের অবসানের পর মোটামুটিভাবে পাকিস্তান আমলে এখান থেকেই ৩৩ টি গ্রামের রিলিফ বিতরণ খাজনা আদায় করা হত।  নামকরণঃ জনশ্রুতি মতে শহিদ পীর জিয়াউদ্দিন আহসানের মাজার বাজার সংলগ্ন মিঞাপাড়া গ্রামে অবস্থিত আর তাহার নাম অনুসারে বাজারের নামকরণ করা হয় জিয়ানগর বাজার।   ভৌগোলিক অবস্থান ও আয়তন  দুপচাঁচিয়া উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৫৪৬৩ একর বা ২২.১১ বর্গকিলোমিটার।   প্রশাসনিক এলাকা  জিয়ানগর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী জিয়ানগর ইউনিয়নের মোট জনসংখ্যা ছিল ২০৫১৮ জন, যার মধ্যে পুরুষ হল ১০০০৮ জন এবং নারী হল ১০৫১০ জন।   শিক্ষা ও সংস্কৃতি  জিয়ানগর ইউনিয়নের গড় সাক্ষরতা হার ৪৭.১%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ  জিয়ানগর উচ্চ বিদ্যালয়,   জিয়ানগর বালিকা উচ্চ বিদ্যালয়,   জিয়ানগর সরকারি প্রাথমিক বিদ্যালয়  মর্তুজাপুর কলেজ,   মর্তুজাপুর উচ্চ বিদ্যালয় এছাড়াও একটি দাখিল মাদ্রাসা এবং একটি আলিম মাদ্রাসা রয়েছে যথাক্রমে মিঞাপাড়া এবং মাধায়মুরি তে, জিঃসঃপ্রাঃ সহ মোট দশটি প্রাথমিক বিদ্যালয়।   অর্থনীতি  জিয়ানগর ইউনিয়নের অর্থনীতি মূলত কৃষি নির্ভর। এছারও বাজারকে ঘিরে গড়ে ওঠেছে ব্যবসা বাণিজ্য, কৃষিপ্রধান এলাকা হিসাবে ব্যবসা গুলো সাধারনত কৃষি কেন্দ্রিক, ধানের আরদ, কীটনাশক, সার, আলু, নেট বাণিজ্য এখান কার প্রধান,  এখানে প্রয়োজনের তুলনায় প্রায় ৭-৮ গুণ ধান এবং ৪০-৭০ গুণ আলু উৎপাদিত হয়!  যোগাযোগ জেলার শেষপ্রন্তে অবস্থান হবার কারণে, জেলা শহরে যাওয়ার জন্য ৩২ কি.মি পথ পারি দিতে হয় এই এলাকার মানুষদের, কিন্তু খুব একটা ভোগান্তির শিকার হতে হয়না, কারণ আক্কেলপুর - দুপচাচিঁয়া - বগুড়া রুটে প্রতি ১৫ মিনিটে একটি করে বাস আসা জাওয়া করে, তাছারাও উপজেলা শহরে যাতায়াতের জন্য CNG চালিত রিক্সা  সেবা দিয়ে থাকে। রাজধানী তে যাতায়াতের জন্য শাহ-ফতে -আলী,বাস সকাল ১০ এবং রাত ১০ টার সময় জিয়ানগরে ১০ মিনিট টপিক দেয়।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র   বহিঃসংযোগ  জিয়ানগর ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:দুপচাঁচিয়া উপজেলার ইউনিয়ন
রামু সরকারি কলেজ কক্সবাজার জেলার রামু উপজেলায় অবস্থিত একটি কলেজ। কলেজটি ২০১৬ সালে জাতীয়করণ করা হয়। এবং প্রত্যেকটি শিক্ষককে বি সি এস ক্যাডার পদে উত্তীর্ণ করা হয়। কলেজটি জাতীয় বিশ্ববিদ্যালয়ের অধিভুক্ত। এটি ২০১৫ সালের এইচ এস সি পরীক্ষায় কক্সবাজার জেলায় ১৬তম স্থান অধিকার করে।  অবস্থান এটি কক্সবাজার জেলার রামুতে অবস্থিত।  ইতিহাস ১৯৯০ সালে তৎকালীন উপজেলা চেয়ারম্যান আবুল মনসুর চৌধুরী,দানবীর আলহাজ্ব ফজল কবির কোম্পানি, চৈয়দ আলম সওদাগর সহ আরো কিছু বিশিষ্ট ব্যক্তির প্রচেষ্টায় রামু কলেজ প্রতিষ্ঠিত হয়।   আরও দেখুন   চট্টগ্রামের কলেজসমূহের তালিকা   তথ্যসূত্র   বিষয়শ্রেণী:কক্সবাজার জেলার মহাবিদ্যালয় বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
থাম্ব|Inanna/Ishtar, Mesopotamian goddess of sex and fertility, depicted on a ceremonial vase পবিত্র পতিতাবৃত্তি, মন্দিরের পতিতাবৃত্তি, কাল্ট পতিতাবৃত্তি,  বা ধর্মীয় পতিতাবৃত্তি হল ধর্মীয় উপাসনার প্রেক্ষাপটে সম্পাদিত পারিশ্রমিক মিলনজাতীয়  আচার, সম্ভবত উর্বরতা আচার বা ঐশ্বরিক বিবাহ ()। পণ্ডিতরা "পবিত্র যৌনতা" বা "পবিত্র যৌন আচার" শব্দটিকে পছন্দ করেন যেখানে পরিষেবার জন্য অর্থ প্রদান জড়িত নয়।   এশিয়া  থাম্ব|এশিয়া অঞ্চলে প্রাচীন কালে নৃত্য অবস্থায় শিল্পী।   ভারত  ভারতীয় রাজ্যের কিছু অংশে হায়ারোডুলিক পতিতাবৃত্তির প্রচলন রয়েছে, যেমন বাসভির মতো একই রকম প্রথাগত ফর্ম রয়েছে  এবং এতে গ্রাম থেকে প্রাক-বয়ঃসন্ধিকালীন এবং অল্প বয়স্ক মেয়েদেরকে হিন্দু দেবতা বা হিন্দু মন্দিরের সাথে রীতিমত বিবাহের মাধ্যমে উৎসর্গ করা জড়িত, যারা তখন মন্দিরে কাজ করুন এবং আধ্যাত্মিক গাইড, নর্তকী এবং মন্দিরে পুরুষ ভক্তদের সেবাকারী পতিতা হিসাবে কাজ করুন। দেবদাসীদের মূলত মধ্যস্থতাকারী হিসাবে দেখা হত যারা উচ্চবর্ণের পুরুষদের দেবতাদের সাথে যোগাযোগ করার অনুমতি দিয়েছিল। যদিও তারা অন্য পুরুষদের সাথে যৌন সম্পর্ক গড়ে তুলেছিল, কিন্তু তাদের প্রতি লালসার দৃষ্টিতে দেখা হত না। ১৪ শতকে মুসলিম শাসনের আগে, তারা উত্তরাধিকারের অধিকার, সম্পদ এবং প্রভাবের পাশাপাশি বিবাহের বিপদের বাইরে বসবাস করে পুরুষদের থেকে আলাদা একটি অস্তিত্ব যাপন করতে পারত।    তথ্যসূত্র   বিষয়শ্রেণী:পবিত্রতা বিষয়শ্রেণী:বিতর্ক বিষয়শ্রেণী:ধর্মীয় পেশা বিষয়শ্রেণী:পতিতাবৃত্তি বিষয়শ্রেণী:ধর্মীয় আচরণ ও অভিজ্ঞতা বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:যৌন বিতর্ক বিষয়শ্রেণী:দ্বিতীয় মন্দির
আলেক্সান্দের রোলদান লেওন (, ; জন্ম: ২৮ জুলাই ১৯৯৬; আলেক্স রোলদান নামে সুপরিচিত) হলেন একজন মার্কিন–সালভাদোরীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং এল সালভাদোর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  রোলদান ২০২১ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ২৫ ম্যাচে ৩টি গোল করেছেন।  প্রারম্ভিক জীবন আলেক্সান্দের রোলদান লেওন ১৯৯৬ সালের ২৮শে জুলাই তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২১  ১২  ২ ২০২২  ৪  ০ ২০২৩  ৯  ১ সর্বমোট  ২৫  ৩  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:সালভাদোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:এল সালভাদোরের আন্তর্জাতিক ফুটবলার বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:২০২৩ কনকাকাফ গোল্ড কাপের খেলোয়াড়
গাঙচিল (Gull) নদীর উপর উড়ে বেড়ায় এমন চিলবিশেষ। ১৮১৫ সালে ফরাসি বহুবিদ্যাবিশারদ কনস্টানটাইন স্যামুয়েল রাফিনেস্কের দ্বারা লরিডে (লরিডিয়া হিসাবে)পরিবারটি চালু হয়েছিল।   গাঙচিল (Seagull) আকৃতিতে মাঝারি থেকে বড় হয়ে থাকে। রঙ হয় ধূসর বা সাদা; মাঝে মাঝে মাথা ও পাখায় কালো ছোপ দেখা যায়। গাঙচিলের ডাক বেশ কর্কশ। এদের পাগুলো বেশ লম্বা হয়ে থাকে। ডানা লম্বা ও শক্তিশালী। হাঁসের মতো পায়ের পাতা জোড়া। এই কারণে জলে সহজেই সাঁতার কাটতে পারে। এরা অনায়াসে আকাশে দীর্ঘক্ষণ উড়তে পারে। হাওয়া থাকলে খুব কমই ডানা সঞ্চালন করে। দু' চারবার ডানা নেড়ে এরা স্বচ্ছন্দে আকাশে ঘুরে বেড়াতে পারে। মাছ এদের প্রধান খাদ্য। উপকূলের আবর্জনা ঘেঁটে ছোট ছোট পোকামাকড় খায়। এদের বহু প্রজাতি রয়েছে। তাদের অধিকাংশই পরিযায়ী পাখি। এরা বাসা বাঁধে পাথরের খাঁজে। শুকনো শেওলা দিয়ে বাসা তৈরি করে তাতে দুটি ও তিনটি ডিম পাড়ে। গাল পাখির ডিম খাদ্য হিসেবে পৃথিবীর বিভিন্ন দেশেই সমাদৃত। ইউরোপ ও আমেরিকায় হেরিং গাল, কালো মাথা গাল, কমন গাল সুপরিচিত। গ্রেট ব্ল্যাক হেডেড গাল হলো সবচেয়ে বড় আকারে সোনালি ঈগলের মতো। গৃহপালিত পায়রা থেকে গাল পাখি ছোট। আমাদের দেশে এদের দেখা খুবই কম মিলে। এদের প্রধান খাদ্য মাছ, পোকামাকড়, ডিম, বিভিন্ন লতা। এরা অঙ্গুরিঠুঁটো (Ring-billed Gull) নামেও পরিচিত।   গ্যালারি    তথ্যসূত্র   বিষয়শ্রেণী:সামুদ্রিক পাখি বিষয়শ্রেণী:পাখি পরিবার
বাবর অ্যান্ড দি অ্যাডভেঞ্চার্স অফ বাদু () হল একটি কম্পিউটার অ্যানিমেশন শিশুদের টেলিভিশন সিরিজ যা ২০১০ সালে জিন এবং লরেন্ট ডি ব্রুনহফের নির্মিত চরিত্রগুলির উপর ভিত্তি করে প্রিমিয়ার হয়েছিল। সিরিজটি মূল সিরিজের বেশ কয়েক বছর পরে সংঘটিত হয় এবং বাবর মহাবিশ্বে নতুন চরিত্র তৈরি করেছে, যার মধ্যে বাদুও রয়েছে, যিনি বাবরের ৮ বছর বয়সী নাতি এবং সিরিজের নায়ক। বাংলাদেশে এটি দুরন্ত টিভিতে প্রচারিত হয়।  বিষয়শ্রেণী:২০১০-এ অভিষিক্ত কানাডীয় টেলিভিশন ধারাবাহিক বিষয়শ্রেণী:২০১৫-এ সমাপ্ত কানাডীয় টেলিভিশন ধারাবাহিক বিষয়শ্রেণী:২০১০-এর দশকের কানাডীয় অ্যানিমেটেড টেলিভিশন ধারাবাহিক বিষয়শ্রেণী:কানাডীয় কম্পিউটার-অ্যানিমেটেড টেলিভিশন ধারাবাহিক বিষয়শ্রেণী:ফরাসি কম্পিউটার-অ্যানিমেটেড টেলিভিশন ধারাবাহিক বিষয়শ্রেণী:শিশুতোষ বই ভিত্তিক কানাডীয় টেলিভিশন অনুষ্ঠান বিষয়শ্রেণী:শিশুতোষ বই ভিত্তিক ফরাসি টেলিভিশন অনুষ্ঠান বিষয়শ্রেণী:ওয়াইটিভি (কানাডীয় টিভি চ্যানেল) মৌলিক অনুষ্ঠান বিষয়শ্রেণী:ট্রিহাউস টিভির মৌলিক অনুষ্ঠান বিষয়শ্রেণী:ডিজনি জুনিয়রের মৌলিক অনুষ্ঠান বিষয়শ্রেণী:টিএফ১ মৌলিক অনুষ্ঠান বিষয়শ্রেণী:আইটিভি শিশুতোষ টেলিভিশন অনুষ্ঠান বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক বিষয়শ্রেণী:হাতি সম্পর্কে অ্যানিমেটেড টেলিভিশন ধারাবাহিক বিষয়শ্রেণী:করাস এন্টারটেইনমেন্টের টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:২০১০-এর দশকের কানাডীয় অ্যানিমেটেড টেলিভিশন ধারাবাহিক
জামান (তুর্কি অর্থ “সময়”) ছিল প্রথম তুর্কি সাইপ্রিয়ট পত্রিকা।  প্রথম সংস্করণ ২৫ ডিসেম্বর ১৮৯১-এ প্রদর্শিত হয়েছিল, যখন অটোমান ফসল হল প্রকাশের সময়। যদিও ব্যবসায়ী হ্যাসি ডার্ভিস এফেন্দিকে একজন সরকারি ব্যবসায়ী হিসাবে নাম দেওয়া হয়েছিল, তবুও ওসমানিশ কাটার হলটি ছিল প্রকৃত মালিক।  শুরুতে প্রকৃত জামানের পাশেই বের হয়েছিল, তবুও আরও সাতটি বিভিন্ন ভাষায় প্রকাশ হয়েছিল:   দ্য টাইমস অফ সাইপ্রাস : ইংরেজিতে সাপ্তাহিক সংস্করণ  দ্য ওল  : ইংরেজিতে সাপ্তাহিক সংস্করণ। কাইপ্রস: আধুনিক গ্রিক ভাষায় সাপ্তাহিক সংস্করণ  ফনি তিস কিপ্রউ : আধুনিক গ্রিক ভাষায় সাপ্তাহিক সংস্করণ  স্যালপিংকস : আধুনিক গ্রিক ভাষায় সাপ্তাহিক সংস্করণে  এনোসিস : সাপ্তাহিক সংস্করণ, আধুনিক গ্রিক ভাষায়  ইভাগোরাস : আধুনিক গ্রিক ভাষায় সাপ্তাহিক সংস্করণ  বিষয়শ্রেণী:বিলুপ্ত সংবাদপত্র বিষয়শ্রেণী:সাইপ্রাসের সংবাদপত্র বিষয়শ্রেণী:তুর্কি ভাষার সংবাদপত্র বিষয়শ্রেণী:সাপ্তাহিক সংবাদপত্র
ফুটবল ক্লাব লরিয়াঁ-ব্রতানিয়ে সিদ (; সাধারণত এফসি লরিয়াঁ অথবা শুধুমাত্র লরিয়াঁ নামে পরিচিত) হচ্ছে ব্রতানিয়ার লরিয়াঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯২৬ সালে প্রতিষ্ঠিত হয়েছে। ফুটবল ক্লাব লরিয়াঁ তাদের সকল হোম ম্যাচ লরিয়াঁর স্তাদ দু মুস্তোয়ায় খেলে থাকে; যার ধারণক্ষমতা হচ্ছে ১৮,৮৯০। বর্তমানে এই ক্লাবের ম্যানেজারের দায়িত্ব পালন করছেন ক্রিস্তোফ পেলিসিয়ে এবং সভাপতির দায়িত্ব পালন করছেন লোয়া ফেরি। ফরাসি মধ্যমাঠের খেলোয়াড় ফাবিয়েঁ লেমোয়ান এই ক্লাবের অধিনায়কের দায়িত্ব পালন করছেন।  অর্জন ঘরোয়া লীগ ২ চ্যাম্পিয়ন: ২০১৯–২০ শম্পিওনাত ন্যাশনাল চ্যাম্পিয়ন: ১৯৯৪–৯৫ কুপ দে ফ্রান্স চ্যাম্পিয়ন: ২০০১–০২ কুপ দে লা লীগ রানার-আপ: ২০০১–০২ ট্রফি দে চ্যাম্পিয়ন রানার-আপ: ২০০২  আঞ্চলিক দিভিজিওঁ দ'অনার (ব্রতানিয়ে) চ্যাম্পিয়ন (৫): ১৯৩২, ১৯৩৬, ১৯৫৭, ১৯৮৩, ১৯৯৫১৯৯৫ শিরোপাটি ক্লাবের সংরক্ষিত দল জয়লাভ করেছিল। কুপ দে ব্রতানিয়ে চ্যাম্পিয়ন (৬): ১৯৫৮, ১৯৭০, ১৯৮২, ১৯৯০, ২০০০, ২০০২  তথ্যসূত্র  বিষয়শ্রেণী:ফুটবল ক্লাব লরিয়াঁ বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:১৯২৬-এ প্রতিষ্ঠিত ফুটবল ক্লাব